84. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΕΡΓΑΣΙΑΣ ΚΑΙ ΚΟΙΝ. ΥΠΗΡΕΣΙΩΝ Αριθ.Ζ.3291 της 10/19 Απρ. 1979 (ΦΕΚ Β΄ 400) Περί ασφαλίσεως στο Ι.Κ.Α., Ο.Α.Ε.Δ. και Ο.Ε.Κ. των εκπαιδευτικών των Μειονοτικών σχολείων Δυτικής Θράκης. Έχοντες υπόψη: Τις διατάξεις των εδαφ.β΄ και γ΄ της παρ.1 του άρθρ.7 του Νομ.694/77 «περί Μειονοτικών Σχολείων της Μουσουλμανικής Μειονότητος εις Δυτ. Θράκην» αποφασίζουμε: 1.Οι επί συμβάσει ιδιωτικού δικαίου ημεδαποί εκπαιδευτικοί λειτουργοί των Μειονοτικών σχολείων Μέσης και Δημοτικής εκπαιδεύσεως Δυτ. Θράκης, υπάγονται υποχρεωτικά στην ασφάλιση του Ι.Κ.Α. του Ο.Α.Ε.Δ. και του Ο.Ε.Κ. ανεξαρτήτως τόπου που απασχολούνται αυτοί. 2.Εργοδότες των ανωτέρω προσώπων είναι, οι προβλεπόμενες από την παρ.1 του άρθρ.6 του Νομ.694/1977 Σχολικές Εφορείες, των Μειονοτικών Σχολείων, στα οποία υπηρετούν τα πρόσωπα αυτά. 3.Οι ανωτέρω Σχολικές Εφορείες, ως εργοδότες, βαρύνονται με τις εισφορές εργοδότου και έχουν έναντι του Ι.Κ.Α. τις κατά την κειμένη Νομοθεσία υποχρεώσεις του εργοδότου. 4.Οι εισφορές για την ασφάλιση των ανωτέρω προσώπων θα καταβάλλονται με αγορές ενσήμων. 5.Οι παροχές ασθενείας θα χορηγούνται, στα κατά τις διατάξεις της παρούσης ασφαλιζόμενα πρόσωπα ή μέσω των Κέντρων παροχών ασθενείας του Ι.Κ.Α., στα οποία θα προσέρχονται οι δικαιούχοι ή μέσω των αγροτικών Ιατρών κατά τα εκάστοτε ισχύοντα. Η απόφαση αυτή της οποίας η ισχύς αρχίζει από της 1ης του επομένου της δημοσιεύσεώς της μηνός, να δημοσιευθεί στην Εφημερίδα της Κυβερνήσεως. 